KURUMAN. – “Ek het gehoop vir agt onderskeidings. Ek het hard gewerk daarvoor, maar was altyd rustig oor die eksamen.” Só sê Fransonette (Sonita) Nel van die Hoërskool Kalahari wat agt onderskeidings behaal het. “Ek het geleer deur te lees en te leer en as ek verstaan wat die werk behels, dan onthou ek dit. Ek leer nie die werk soos ’n papegaai nie.” Sy het A-simbole vir Afrikaans (huistaal), Engels (eerste addisionele taal), wiskunde, fisiese wetenskap, lewenswetenskap, rekeningkunde, wiskunde (derde vraestel) en lewensoriëntering ontvang. Vir ontspanning oor die afgelope eindeksamens het sy gedraf en ook baie gerus. Sy het ook seker gemaak dat sy genoeg water drink en vroeg gaan slaap. “Ek het myself nie uitgebrand nie. Ek was eintlik rustig oor die eksamen en deur vroeg te slaap kon ek tydens die eksamen helder dink,” sê Nel. Sy beplan om haar as ’n geoktrooieerde rekenmeester aan die Noordwes-Universiteit te bekwaam. Sonita is die dogter van Wynand en Magriet Nel.
Liza Labuscagne die juffrou.” So tussendeur die geleer in haar matriekjaar was haar grootste uitdaging om ’n rybewys te kry. “Om oor en oor daarvoor te gaan en dan ook skool daarvoor te mis, was moeilik,” lag sy. Sy beskryf akademie as haar sterk punt, maar sy het ook verlede jaar vir die skool se tweede hokkiespan gespeel. Haar raad aan die nuwe matrieks is om altyd na hulle onderwysers te luister. “Hulle weet altyd beter.”
Dirkie Wessels die minste hou, is Afrikaans, omdat sy glo sy is nie daarvoor aangelê nie. Tog het sy ook in Afrikaans ’n onderskeiding behaal. Sy is die dogter van Casper en Hanlie Wessels van Bloemfontein. Haar jonger broer, Adriaan, is vanjaar in gr. 12 in Grey-kollege (sekondêr) en haar suster is vanjaar in gr. 9 aan die Hoër Meisieskool Oranje.